CELEX: 32015D2414
Language: lt
Date: 1450310400000
Title: 2015 m. gruodžio 17 d. Komisijos įgyvendinimo sprendimas (ES) 2015/2414 dėl darniojo standarto EN 521:2006 „Suskystintas naftos dujas naudojančių prietaisų techniniai reikalavimai. Nešiojamieji prietaisai, naudojantys suskystintų naftos dujų baliono slėgio garus“ nuorodinio žymens riboto skelbimo Europos Sąjungos oficialiajame leidinyje, remiantis Europos Parlamento ir Tarybos direktyva 2009/142/EB (pranešta dokumentu Nr. C(2015) 9145) (Tekstas svarbus EEE)

19.12.2015   
            
            
               LT
            
            
               Europos Sąjungos oficialusis leidinys
            
            
               L 333/120
            
         KOMISIJOS ĮGYVENDINIMO SPRENDIMAS (ES) 2015/2414
   2015 m. gruodžio 17 d.
   dėl darniojo standarto EN 521:2006 „Suskystintas naftos dujas naudojančių prietaisų techniniai reikalavimai. Nešiojamieji prietaisai, naudojantys suskystintų naftos dujų baliono slėgio garus“ nuorodinio žymens riboto skelbimo Europos Sąjungos oficialiajame leidinyje, remiantis Europos Parlamento ir Tarybos direktyva 2009/142/EB
   
      
         (pranešta dokumentu Nr. C(2015) 9145)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Europos Parlamento ir Tarybos direktyvą 2009/142/EB, susijusią su dujas deginančiais prietaisais (1), ypač į jos 6 straipsnio 1 dalį,
   atsižvelgdama į komiteto, įsteigto pagal 2012 m. spalio 25 d. Europos Parlamento ir Tarybos reglamento (ES) Nr. 1025/2012 dėl Europos standartizacijos, kuriuo iš dalies keičiamos Tarybos direktyvos 89/686/EEB ir 93/15/EEB ir Europos Parlamento ir Tarybos direktyvos 94/9/EB, 94/25/EB, 95/16/EB, 97/23/EB, 98/34/EB, 2004/22/EB, 2007/23/EB, 2009/23/EB ir 2009/105/EB ir panaikinamas Tarybos sprendimas 87/95/EEB ir Europos Parlamento ir Tarybos sprendimas Nr. 1673/2006/EB (2) 22 straipsnį, nuomonę,
   kadangi:
   
               (1)
            
            
               Direktyvoje 2009/142/EEB nustatyta, kad dujas deginantys prietaisai (toliau – prietaisai) gali būti tiekiami rinkai ir pradedami naudoti tik jei juos naudojant įprastu būdu nekyla pavojus asmenų, naminių gyvūnų ir turto saugai;
            
         
               (2)
            
            
               prietaisai turi atitikti esminius Direktyvos 2009/142/EB I priede nustatytus reikalavimus. Laikoma, kad jie atitinka tuos reikalavimus, jeigu jie atitinka jiems taikomus nacionalinius standartus, kuriais įgyvendinami darnieji standartai, kurių nuorodinių žymenų numeriai paskelbti Europos Sąjungos oficialiajame leidinyje;
            
         
               (3)
            
            
               2005 m. gruodžio 28 d. Europos standartizacijos komitetas (toliau – CEN) patvirtino darnųjį standartą EN 521:2006 „Suskystintas naftos dujas naudojančių prietaisų techniniai reikalavimai. Nešiojamieji prietaisai, naudojantys suskystintų naftos dujų baliono slėgio garus“. Vėliau šio standarto nuorodinio žymens numeris buvo paskelbtas Europos Sąjungos oficialiajame leidinyje
                   (3);
            
         
               (4)
            
            
               2014 m. birželio 30 d. Nyderlandai pagal Direktyvos 2009/142/EB 6 straipsnio 1 dalį pateikė oficialų prieštaravimą dėl darniojo standarto EN 521:2006. Oficialus prieštaravimas buvo grindžiamas vertinimu, kad standartas ne visiškai atitiko esminių Direktyvos 2009/142/EB reikalavimų;
            
         
               (5)
            
            
               Nyderlandų teigimu, iš kelių rimtų nelaimingų atsitikimų, susijusių su nešiojamosiomis plokščiomis (gulsčiomis) dujinėmis viryklėmis, ir po jų atliktos nagrinėjamųjų produktų rinkos priežiūros matyti, kad tie produktai, kai naudojami įprastu būdu, kelia pavojų vartotojams. Būtent, naudojant plokščiąsias dujines virykles su keptuvu arba puodu, kurio skersmuo didesnis nei 180 mm, temperatūra dujų balionuose pakildavo gerokai aukščiau nei 50 °C, kaip yra numatyta pagal standartą EN 521:2006, todėl kildavo pavojus balionėliui užsidegti arba susprogti. Nyderlandai nurodė, kad pagal standartą EN 521:2006 numatytais bandymais nepakankamai atsižvelgiama į tokių nešiojamųjų viryklių ar panašių dujinių prietaisų keliamą pavojų, nes tokie prietaisai yra nesaugūs, kai naudojami su dideliais puodais, todėl standartas EN 521:2006 neatitinka esminių reikalavimų, numatyti Direktyvos 2009/142/EB I priedo 1.1 ir 3.1.1 punktuose;
            
         
               (6)
            
            
               nešiojamosios plokščiosios dujinės viryklės yra nešiojamieji dujiniai maisto ruošimo prietaisai, kuriems taikoma Direktyva 2009/142/EB. Jos kartu su stačiosiomis dujinėmis viryklėmis yra dviejų pagrindinės konstrukcijos tipų nešiojamosios dujinės viryklės, tiesiogiai prijungiamos prie dujų balionų. Priešingai nei stačiosios dujinės viryklės, kurias sudaro ant dujų baliono įmontuota degiklio sąranka arba tokio baliono skyrius, plokščiąsias dujines virykles sudaro degiklio sąranka, įmontuota ant gulsčio korpuso, kuriame šalia degiklio yra integruotas dujų baliono skyrius. Panašu, kad nešiojamosios plokščios dujinės viryklės užima vis didesnę nešiojamųjų dujinių viryklių rinkos dalį; tai yra plataus vartojimo prekė, paprastai naudojama šeimos laisvalaikio reikmėms;
            
         
               (7)
            
            
               pagal Direktyvą 2009/142/EB prietaisai turi būti suprojektuoti ir pagaminti taip, kad jie veiktų saugiai ir kad juos įprastai naudojant nekiltų pavojus. Be to, negali atsirasti nestabilumas, deformacija arba susidėvėjimas ir lūžimas, kurie galėtų pakenkti prietaiso saugai. Galiausiai prietaisų dalys, esančios netoli grindų arba kitų paviršių, neturi įkaisti taip, jog tai keltų pavojų prietaisą supančiai aplinkai;
            
         
               (8)
            
            
               standartas EN 521:2006 apima daug įvairių suskystintų naftos dujų slėgio garus naudojančių prietaisų, skirtų naudoti su vienkartiniais balionais maisto ruošimo, apšvietimo ir šildymo reikmėms. Šis standartas apima, be kita ko, tokius maisto ruošimo prietaisus: stalines virykles, keptuvus ir tam tikrų rūšių kepsnines, išskyrus kepsnines, kurias galima naudoti patalpose. Standarte EN 521:2006 išsamiai pateiktos nuostatos ir brėžiniai, susiję su konstrukcija ir eksploatacinėmis ypatybėmis, susijusiomis su nešiojamųjų prietaisų, kuriems jis taikomas, sauga ir racionaliu energijos vartojimu, be kita ko, bandymo metodų ir informacijos reikalavimai;
            
         
               (9)
            
            
               standarte EN 521:2006 numatytos įvairios nuostatos, pagal kurias bandymai stabilumui, temperatūrai ir k. t. patikrinti turėtų būti atliekami su 180 mm skersmens indu, nors šio standarto A priedo A.1 lentelėje (Bandymui skirtų puodų ypatybės) nurodyta, kad puodo skersmuo turi būti 120–340 mm. Be to, su prietaisu pateikiamose instrukcijose ir įspėjamuosiuose užrašuose nenurodoma informacija, kuria būtų atkreiptas naudotojo dėmesys į tai, kad gali būti naudojami tik ne didesnio kaip 180 mm skersmens puodai;
            
         
               (10)
            
            
               standartas EN 521:2006 dažniausiai naudojamas kaip pamatinis etalonas, skirtas patikrinti ar nešiojamosios plokščiosios dujinės viryklės atitinka esminius Direktyvos 2009/142/EB reikalavimus. Tačiau standarte EN 521:2006 nenurodyta nuostata dėl pavojaus, susijusio su didesnių kaip 180 mm skersmens puodų naudojimu su plokščiosiomis dujinėmis viryklėmis. Šiame standarte nepateiktas įspėjimas vartotojams dėl didesnių puodų naudojimo. Be to, standarte nepateiktas projektavimo reikalavimas (techninė specifikacija), pagal kurį, atsižvelgiant į naujausias technologijas, būtų neįmanoma naudoti puodų, kurie būtų didesni nei naudojimo metu užtikrinantys saugą puodai. Todėl rinkai tiekiamos nešiojamosios plokščiosios dujinės viryklės nėra suprojektuotos taip, kad būtų išvengta pavojaus naudojant didesnius kaip 180 mm skersmens puodus; be to, nenurodytas atitinkamas įspėjimas ar informacija. Tačiau su dideliais puodais naudojamų plokščiųjų dujinių viryklių dujiniai balionai yra jautresni temperatūrai, nei stačiųjų dujinių viryklių dujiniai balionai, dėl kurių negauta pranešimų apie nelaimingus atsitikimus ar kitas problemas;
            
         
               (11)
            
            
               kadangi įspėjimas ar projektavimo specifikacija, dėl kurių tikimybė, kad su nešiojamomis plokščiosiomis dujinėmis viryklėmis bus naudojami didesnio kaip 180 mm skersmens puodai, sumažėtų, nėra nurodyti, tikslinga manyti, kad vartotojai, ruošdami maistą šeimai, gali naudoti didesnius puodus. Jų elgesys turi būti laikomas pagrįstai numatomas, taigi – susijęs su įprastu naudojimu, kaip apibrėžta Direktyvoje 2009/142/EB. Kai kurie gamintojai savo iniciatyva jau atsižvelgia į tokią praktiką ir prie prietaiso pateikia įspėjimą naudotojams nenaudoti didesnių nei 180 mm skersmens puodų;
            
         
               (12)
            
            
               iš standarto EN 521:2006 turinio matyti, kad jame neatsižvelgta į nešiojamųjų plokščiųjų dujinių viryklių specifiškumą. Šiame standarte pateikiami brėžiniai ir bandymai, susiję tik su stačiosiomis dujinėmis viryklėmis. Taip yra dėl to, kad, kai buvo rengiamas šis standartas, tokio tipo nešiojamųjų dujinių viryklių rinkoje dar nebuvo. Taigi standartas EN 521:2006 skirtas tik stačiosioms, o ne plokščiosioms dujinėms viryklėms, dėl kurių Nyderlandai pateikė oficialų prieštaravimą. Tačiau į tai neatsižvelgta nei taikymo sritimi, nei jokiomis kitomis nuostatomis. Dėl to kyla rizika, kad gamintojai, paskelbtosios įstaigos ir kitos atitinkamos šalys supainios standarto EN 521:2006 taikymo sritį;
            
         
               (13)
            
            
               remiantis standartu EN 521:2006 ir Nyderlandų bei kitų valstybių narių, CEN ir pramonės pateikta informacija ir po konsultacijų su Dujinių prietaisų darbo grupe, plačiai pritarta tam, kad, kadangi standarte EN 521:2006 nepateikta nuostatų dėl nešiojamųjų plokščiųjų dujinių viryklių specifiškumo ir susijusio pavojaus, šis standartas neatitinka esminių Direktyvos 2009/142/EB reikalavimų dėl šio tipo prietaisų. Todėl nešiojamųjų plokščiųjų dujinių viryklių gamintojai turėtų užtikrinti, kad prietaisai atitiktų esminius Direktyvos 2009/142/EB reikalavimus kitomis priemonėmis, kurios būtų patikrintos atliekant atitikties vertinimą. Tie prietaisai, kuriems jau išduoti EB tipo patikrinimo sertifikatai remiantis atitikties Direktyvai 2009/142/EB prielaida, turėtų būti peržiūrėti, siekiant patikrinti, ar nagrinėjami prietaisai atitinka esminius tos direktyvos reikalavimus;
            
         
               (14)
            
            
               standarto EN 521:2006 nuorodinis žymuo turėtų būti toliau skelbiamas Europos Sąjungos oficialiajame leidinyje, nes nebuvo iškelta jokių klausimų dėl jo atitikties esminiams Direktyvos 2009/142/EB reikalavimams dėl prietaisų, kuriems taikoma ši direktyva. Tačiau, siekiant užtikrinti teisinį tikrumą dėl standarto EN 521:2006 taikymo srities, taigi ir dėl atitikties prielaidos, skelbiant turėtų būti pateiktas įspėjimas apie tai, kad standartas EN 521:2006 neapima nešiojamųjų plokščiųjų dujinių viryklių,
            
         PRIĖMĖ ŠĮ SPRENDIMĄ
   1 straipsnis
   1.   Darniojo standarto EN 521:2006 „Suskystintas naftos dujas naudojančių prietaisų techniniai reikalavimai. Nešiojamieji prietaisai, naudojantys suskystintų naftos dujų baliono slėgio garus“ nuorodinis žymuo nėra išbraukiamas iš Europos Sąjungos oficialiojo leidinio.
   2.   Skelbiant standarto EN 521:2006 nuorodinio žymens numerį Europos Sąjungos oficialiajame leidinyje pridedamas priede nurodytas įspėjimas.
   2 straipsnis
   Šis sprendimas skirtas valstybėms narėms.
   
      Priimta Briuselyje 2015 m. gruodžio 17 d.
      
         
            Komisijos vardu
         
         Elżbieta BIEŃKOWSKA
         
            Komisijos narė
         
      
   
   
      (1)  OL L 330, 2009 12 16, p. 10.
   
      (2)  OL L 316, 2012 11 14, p. 12.
   
      (3)  Komisijos komunikatas, parengtas įgyvendinant Europos Parlamento ir Tarybos direktyvą 2009/142/EB, susijusią su dujas deginančiais prietaisais (kodifikuota redakcija) (OL C 349, 2010 12 22, p. 6).
   
      PRIEDAS
      
         Darniųjų standartų pavadinimų ir nuorodinių žymenų skelbimas pagal Sąjungos derinimo teisės aktus
      
      
                  ESO (1)
                  
               
               
                  Darniojo standarto nuorodinis žymuo ir pavadinimas
                  (ir pamatinis dokumentas)
               
               
                  Pakeisto standarto nuorodinis žymuo
               
               
                  Pakeisto standarto atitikties prielaidos atšaukimo data
                  1 pastaba
               
            
                  CEN
               
               
                  EN 521: 2006 Suskystintas naftos dujas naudojančių prietaisų techniniai reikalavimai. Nešiojamieji prietaisai, naudojantys suskystintų naftos dujų baliono slėgio garus
               
               
                  EN 521:1998
                  2.1 pastaba
               
               
                  Terminas pasibaigęs
                  (2009 11 30)
               
            
                  
                     Įspėjimas
                      (2). Šis paskelbimas neskirtas nešiojamosioms plokščiosioms dujinėms viryklėms (3).
               
            
            
         (1)  ESO: Europos standartizacijos organizacija
      
                  —
               
               
                  CEN: Avenue Marnix 17, 1000, Brussels, tel.+32 25500811; faks. + 32 25500819 (http://www.cen.eu)
               
            
         (2)  Pagal Komisijos įgyvendinimo sprendimą (ES) 2015/2414 dėl darniojo standarto EN 521:2006 „Suskystintas naftos dujas naudojančių prietaisų techniniai reikalavimai. Nešiojamieji prietaisai, naudojantys suskystintų naftos dujų baliono slėgio garus“ nuorodinio žymens riboto skelbimo Europos Sąjungos oficialiajame leidinyje, remiantis Europos Parlamento ir Tarybos direktyva 2009/142/EB (OL L 333 2015 12 19, p. 120).
      
         (3)  Plokščiąsias dujines virykles sudaro degiklio sąranka, įmontuota ant plokščiojo korpuso, kuriame šalia degiklio yra integruotas dujų balionėlio skyrius.
      1 pastaba. Paprastai atitikties prielaidos galiojimo pabaigos data – tai panaikinimo data (angl. „dow“), kurią nustato Europos standartizacijos organizacija, tačiau šių standartų naudotojų dėmesys atkreipiamas į tai, kad tam tikrais išimtiniais atvejais data gali būti ir kita.
      2.1 pastaba. Naujo (arba iš dalies pakeisto) standarto ir pakeisto standarto taikymo sritis yra ta pati. Suėjus nustatytam terminui pakeičiamo standarto taikymas nebesuteikia atitikties esminiams direktyvos reikalavimams prielaidos.